CELEX: 31990R2712
Language: el
Date: 1990-09-21
Title: Κανονισμός (ΕΟΚ) αριθ. 2712/90 της Επιτροπής της 21ης Σεπτεμβρίου 1990 για την ολική αναστολή των δασμών που εφαρμόζονται από την Κοινότητα των Δέκα κατά την εισαγωγή φυσικού μελιού από την Ισπανία

Avis juridique important

|

31990R2712

Κανονισμός (ΕΟΚ) αριθ. 2712/90 της Επιτροπής της 21ης Σεπτεμβρίου 1990 για την ολική αναστολή των δασμών που εφαρμόζονται από την Κοινότητα των Δέκα κατά την εισαγωγή φυσικού μελιού από την Ισπανία  

Επίσημη Εφημερίδα αριθ. L 258 της 22/09/1990 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 2712/90 ΤΗΣ ΕΠΙΤΡΟΠΗΣ  της 21ης Σεπτεμβρίου 1990  για την ολική αναστολή των δασμών που εφαρμόζονται από την Κοινότητα των Δέκα κατά την εισαγωγή φυσικού μελιού από την Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,  Εκτιμώντας:  ότι στο δεύτερο εδάφιο στοιχείο β) της προαναφερθείσας διάταξης προβλέπεται η δυνατότητα ολικής ή μερικής αναστολής των δασμών που εφαρμόζονται στα προϊοντα που δεν υπόκεινται σε κοινή οργάνωση αγοράς και εισάγονται στην Κοινότητα των δέκα από την Ισπανία·  ότι το φυσικό μέλι υπόκειται κατά τις εν λόγω συναλλαγές σε δασμούς· ότι η Ισπανία ζήτησε για το προϊόν αυτό, βάσει της αρχής της αμοιβαιότητας, την ολική αναστολή αυτών των δασμών που εφαρμόζονται κατά την εισαγωγή στην Κοινότητα των Δέκα· ότι, εάν ληφθεί υπόψη η ελλειμματική κατάσταση της αγοράς φυσικού μελιού στην Κοινότητα και την Ισπανία, πρέπει να γίνει ολική αναστολή των εν λόγω δασμών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλονται πλήρως οι δασμοί κατά την εισαγωγή φυσικού μελιού του κωδικού ΣΟ 0409 00 00, προελεύσεως Ισπανίας στην Κοινότητα με τη σύνθεσή της στις 31 Δεκεμβρίου 1985.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινότητων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής